**Muistio YHR -yhteisöllisen hyvinvointiryhmän kokouksesta 3/22-23**

Paikka: Askolan lukion luokka 32, 3.krs

Aika: 10.03.2023, klo 12:30-14

Läsnä: Pekka Hurskainen (rehtori, pj), Kuisma Keskinen (opettajajäsen, coach), Dakota Lavento (vanhempainyhdistys), Minna Lottanen (Etsivä nuorisotyö), Peetu Palmgren (nuoriso-ohjaaja), Siiri Rantanen (luottamusopiskelija), Fanny Sund (kuraattori), Sissi Vilkman (nuoriso-ohjaaja), Jaana Sunnvik (OPO, sihteeri)

**1.Tervetuloa uudet ja vanhat jäsenet**

- Lukion uutena kuraattorina on aloittanut Fanny Sund.

**2. Kuulumiset, opiskelijahuollon palvelut**

- **Kuraattori** on tavattavissa to ja pe. Työhuone sijaitsee Careerian tiloissa 1.krs

- **Terveydenhoitaja** Taina Hattunen on tavattavissa ti ja pe, Careerian 2.krs tiloissa.

- **Psykologipalvelut** toimivat toistaiseksi ostopalveluina, ajanvaraukset terveydenhoitajan kautta

- **Nuorisotoim**i järjestää 13-18 vuotiaille nuorille toimintaa **Nutalla** torstaisin klo 17.00 – 20.00 ja perjantaisin klo 18.00 – 21.30, sekä kerran kuukaudessa (kuun viimeisenä lauantaina)**.** Nuorisotila toimii avointen ovien periaatteella nuorten olohuoneena monitoimitalolla. Kaikki toiminta tiloissa on valvottua ja päihteetöntä. Tila on tarkoitettu nuorten vapaaseen oleskeluun ja ajanviettoon. Nuorisotilalla tarjotaan pientä välipalaa toiminnan aikana. Nuorisotilalla järjestetään myös ohjattua toimintaa, jotka ovat lähtöisin nuorten omista ideoista ja toiveista.

**- Etsivä nuorisotyö** Etsivän nuorisotyön tarkoituksena on tavoittaa tuen tarpeessa oleva 15- 29-vuotias nuori ja auttaa hänet sellaisten palvelujen ja muun tuen piiriin, joilla edistetään hänen kasvuaan ja itsenäistymistään sekä pääsyään koulutukseen ja työmarkkinoille. Etsivän nuorisotyön palvelu on maksutonta, luottamuksellista ja se perustuu vapaaehtoisuuteen. Etsivä nuorisotyön työtila sijaitsee lukiorakennuksessa. Askolassa on  käynnistymässä Ohjaamo -toiminta ja Ankkurityöryhmä.

**- Askolan nuorisovaltuusto** koostuu aktiivisista 13-20-vuotiaista askolalaisista nuorista. Nuorisovaltuusto antaa lausuntoja sekä tekee esityksiä ja aloitteita nuoria koskevissa asioissa. Nuorisovaltuuston uusi toimintakausi on lähtenyt hyvin liikkeelle. Nuoret ovat ottaneet tehtäväkseen kunnostaa lukion kellaritiloissa sijaitseva ”Monttu” viihtyisäksi ja toimivaksi vapaa-ajan tilaksi.

**3. OPKH:n/tutoreiden terveiset**

**Opiskelijakunnan hallitus** toivoo, ettei arviointiviikolla tarvitsisi olla kokeissa klo 11 saakka, vaan palattaisiin vanhaan malliin.

-Tämä arviointiviikko mennään vielä uudella systeemillä. Sen tarkoituksena on rauhoittaa koetilannetta kiireettömäksi, mahdollistaa monipuolinen arviointi ja lisäksi vaikuttaa siihen, ettei hävikkiruokaa syntyisi. Kokeilun tuloksia ja kokemuksia seurataan ja toimintaa arvioidaan sen pohjalta.

**4. Lukion opiskeluhuoltosuunnitelman päivittäminen**

- Koulutukseen osallistumisen seuranta, poissaolojen ehkäiseminen ja niihin puuttuminen

- Yhteistyö koulun ulkopuolisten yhteistyötahojen kanssa, kuten nuorisotoimi, lastensuojelu, erikoissairaanhoito ja poliisi

- Tupakkatuotteiden ja muiden päihteiden käytön ehkäiseminen ja käyttöön puuttuminen

**5. Yhteisöllisen opiskeluhuollon vuosikello**

Kirjasimme tapahtumia vuosikelloon. Vuosikello on hyvä työkalu suunniteltaessa lukuvuoden tapahtumia.

**6. Tulevia tapahtumia**

- Vko 12 Rasismin vastainen viikko

- 31.3. KICK START, Nuorisotoimi

- 1.4. Tutorhaku käynnistyy

- Vko 14-16 Kouluterveyskysely

- Vko 16 Mielenterveysviikko

- Vko 17 Lukion Projektiviikko

- 3.5. Vappurieha

-19.5. Nuta jalkautuu

**7. Muut asiat**

**8. Seuraavien kokousten ajankohdat:**

26.5.23 klo 12.30-14